paragraph_text: FIFA Svjetsko prvenstvo u nogometu na pijesku 2008. je bilo četvrto svjetsko prventvo u nogometu na pijesku kojeg organizira FIFA, a ukupno četrnaesto. Održavalo se od 17. do 28. srpnja 2008. u Marseillu, na plaži Plage du Prado, te je to prvo prvenstvo koje je igrano izvan Brazila. Svoj treći naslov prvaka otkada FIFA organizira prvenstvo, a ukupno dvanaesti, osvojila je reprezentacija Brazila, koja je u finalu svladala Italiju. Brončanu medalju osvojio je Portugal, svladavši u utakmici za treće mjesto Španjolsku. Najbolji strijelac prvenstva je po peti put Portugalac Madjer koji je postigao 13 golova, dok je Zlatnu loptu, nagradu za najboljeg igrača prvenstva osvojio španjolski reprezentativac Amarelle. Zlatnu rukavicu za najboljeg golmana osvojio je Španjolac Roberto Valeiro, a nagradu za Fair Play reprezentacija Rusije.